Y
Y ir y – dvidešimt penktoji lotynų abėcėlės ir penkioliktoji lietuvių abėcėlės raidė. Lietuvių kalboje raidės pavadinimas yra i ilgoji (šnekamojoje kalboje dar vartojamas ygrekas, iš pranc. i grec – „graikiškoji i“, kadangi lotyniškuose žodžiuose y buvo vartojama tik skoliniams iš graikų kalbos). Lietuvių abėcėlėje įprastinė šios raidės vieta yra tarp į ir j, tačiau sąrašuose su labai daug svetimvardžių leidžiama ją perkelti tarp x ir z, kur būtų jos vieta lotynų abėcėlėje. Y – itris, cheminis elementas.